title: Sklep Sveta z dne 22. aprila 2013 o imenovanju člana Evropskega svetovalnega odbora za statistiko kot predstavnika Sveta

text:
               4.5.2013

               SL

               Uradni list Evropske unije

               C 127/1

         SKLEP SVETA
   z dne 22. aprila 2013
   o imenovanju člana Evropskega svetovalnega odbora za statistiko kot predstavnika Sveta
   2013/C 127/01
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa št. 234/2008/ES Evropskega parlamenta in Sveta z dne 11. marca 2008 o ustanovitvi Evropskega svetovalnega odbora za statistiko (1),
   ob upoštevanju priporočila Ekonomsko-finančnega odbora z dne 25 marca 2013,
   ob upoštevanju naslednjega:

               (1)

               Maria Lucilia SALEMA E CARVALHO je odstopila z mesta neposredno imenovane predstavnice Sveta v Evropskem svetovalnem odboru za statistiko.

               (2)

               V luči njenega odstopa je Svet odločil, da bo Maurizio VICHI imenovan kot predstavnik Sveta v Evropskem svetovalnem odboru za statistiko –

         SPREJEL NASLEDNJI SKLEP:
   Člen 1
   Maurizio VICHI se imenuje za predstavnika Sveta v Evropskem svetovalnem odboru za statistiko.
   Člen 2
   Ta sklep začne veljati 1. aprila 2013.

      V Luxembourgu, 22. aprila 2013

            Za Svet

            Predsednik

         E. GILMORE

      (1)  UL L 73, 15.3.2008, str. 13.


title: Ustanovitev, naloge, številčna sestava in trajanje mandata Posebnega odbora za finančno, gospodarsko in socialno krizo Sklep Evropskega parlamenta z dne 7. oktobra 2009 o ustanovitvi, nalogah, številčni sestavi in trajanju mandata Posebnega odbora za finančno, gospodarsko in socialno krizo

text:
               26.8.2010

               SL

               Uradni list Evropske unije

               CE 230/11

         Sreda, 7. oktobra 2009Ustanovitev, naloge, številčna sestava in trajanje mandata Posebnega odbora za finančno, gospodarsko in socialno krizo
   P7_TA(2009)0025
   Sklep Evropskega parlamenta z dne 7. oktobra 2009 o ustanovitvi, nalogah, številčni sestavi in trajanju mandata Posebnega odbora za finančno, gospodarsko in socialno krizo
   2010/C 230 E/03

      Evropski parlament,

   ob upoštevanju sklepa konference predsednikov z dne 17. septembra 2009, da bo predlagal ustanovitev posebnega odbora za finančno, gospodarsko in socialno krizo ter določil njegove naloge, sestavo in mandat,
   ob upoštevanju člena 184 svojega Poslovnika,

               1.

               sklene, da ustanovi posebni odbor za finančno, gospodarsko in socialno krizo, ki bo imel naslednje naloge:

                           (a)

                           preučiti in oceniti razsežnosti socialne, gospodarske in finančne krize, njene posledice za Unijo, države članice ter za razmere na svetovni ravni, predlagati ustrezne ukrepe za dolgoročno obnovo zdravih in stabilnih finančnih trgov, ki bodo omogočali trajno rast, socialno kohezijo ter zaposlovanje na vseh ravneh, ter oceniti učinek teh ukrepov in ceno neukrepanja;

                           (b)

                           preučiti in oceniti sedanje izvajanje zakonodaje Skupnosti na vseh prizadetih področjih ter uskladitev ukrepov (ob spoštovanju načela subsidiarnosti), ki so jih sprejele države članice za spodbujanje trajne in kakovostne rasti in dolgoročnih naložb v boju proti brezposelnosti ter kot odgovor na demografske in podnebne izzive;

                           (c)

                           vzpostaviti potrebne stike in organizirati predstavitve z institucijami Evropske unije, nacionalnimi, evropskimi in mednarodnimi institucijami in forumi, s parlamenti in vladami držav članic in tretjih držav, s predstavniki znanstvene skupnosti, podjetij in civilne družbe, vključno s socialnimi partnerji, ter v tesnem sodelovanju s stalnimi odbori;

               2.

               sklene, da bodo pristojnosti stalnih odborov Parlamenta, odgovornih za sprejemanje, spremljanje in izvajanje zakonodaje Skupnosti, ki se nanaša na to področje, ostale nespremenjene, posebni odbor pa bo v tesnem sodelovanju s stalnimi odbori lahko izdajal priporočila o potrebnih ukrepih in pobudah;

               3.

               sklene, da bo posebni odbor štel 45 članov;

               4.

               sklene, da bo mandat posebnega odbora začel veljati dne 8. oktobra 2009, trajal bo dvanajst mesecev ter da se bo lahko podaljšal; odbor bo Parlamentu predložil vmesno ter končno poročilo, ki bosta vsebovali priporočila za prihodnje ukrepe in pobude, ki jih je treba sprejeti.


title: Sklep Sveta z dne 21. novembra 1988 o sklenitvi Četrtega dodatnega protokola k Sporazumu med Evropsko gospodarsko skupnostjo in Državo Izrael

text:
Pomembno pravno obvestilo

|

31988D0596

Uradni list L 327 , 30/11/1988 str. 0035 - 0035 finska posebna izdaja: poglavje 11 zvezek 14 str. 0168  švedska posebna izdaja: poglavje 11 zvezek 14 str. 0168

		Sklep Svetaz dne 21. novembra 1988o sklenitvi Četrtega dodatnega protokola k Sporazumu med Evropsko gospodarsko skupnostjo in Državo Izrael(88/596/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 238 Pogodbe,ob upoštevanju priporočila Komisije [1],ob upoštevanju privolitve Evropskega parlamenta [2],ker je treba Četrti dodatni protokol k Sporazumu med Evropsko gospodarsko skupnostjo in Državo Izrael [3], podpisan v Bruslju 11. maja 1975, odobriti,SKLENIL:Člen 1Četrti dodatni protokol k Sporazumu med Evropsko gospodarsko skupnostjo in Državo Izrael se s tem odobri v imenu Skupnosti.Besedilo Protokola je priloženo temu sklepu.Člen 2Predsednik Sveta da uradno obvestilo, predvideno v členu 8 Protokola [4].Člen 3Ta sklep začne veljati dan po objavi v Uradnem listu Evropskih skupnosti.V Bruslju, 21. novembra 1988Za SvetPredsednikTh. Pangalos[1] UL C 104, 21.4.1987, str. 8.[2] UL C 290, 14.11.1988.[3] UL L 136, 28.5.1975, str. 3.[4] UL L 327, 30.11.1988, str. 56.--------------------------------------------------


title: Sklep Sveta (EU) 2016/776 z dne 29. aprila 2016 o podpisu v imenu Evropske unije in začasni uporabi Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju

text:
               20.5.2016

               SL

               Uradni list Evropske unije

               L 131/1

         SKLEP SVETA (EU) 2016/776
   z dne 29. aprila 2016
   o podpisu v imenu Evropske unije in začasni uporabi Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija in vlada Cookovih otokov so na podlagi pogajanj sklenili Sporazum o partnerstvu o trajnostnem ribištvu (v nadaljnjem besedilu: Sporazum) in Protokol o izvajanju Sporazuma (v nadaljnjem besedilu: Protokol), s katerima se plovilom Unije dodelijo ribolovne možnosti v vodah, v katerih Cookovi otoki v zvezi z ribištvom izvajajo svoje suverene pravice ali pristojnost.

               (2)

               Pogajanja so bila uspešno zaključena in Sporazum ter Protokol sta bila parafirana 21. oktobra 2015.

               (3)

               Člen 16 Sporazuma in člen 12 Protokola določata, da se Sporazum in Protokol začasno uporabljata od datuma njunega podpisa.

               (4)

               Sporazum in Protokol bi bilo treba podpisati, in do zaključka postopkov, potrebnih za njuno sklenitev, bi ju bilo treba uporabljati začasno –

         SPREJEL NASLEDNJI SKLEP:
   Člen 1
   Podpis Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju v imenu Unije se odobri s pridržkom sklenitve navedenega sporazuma in protokola.
   Besedili Sporazuma in Protokola sta priloženi temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma in Protokola v imenu Unije.
   Člen 3
   Sporazum in Protokol se začasno uporabljata od njunega podpisa do zaključka postopkov, potrebnih za njuno sklenitev (1).
   Člen 4
   Ta sklep začne veljati na dan sprejetja.

      V Bruslju, 29. aprila 2016

            Za Svet

            Predsednik

         A.G. KOENDERS

      (1)  Generalni sekretariat Sveta bo v Uradnem listu Evropske unije objavil datum začasne uporabe Sporazuma in Protokola.


title: Sklep Sveta z dne 22. novembra 1999 o sodelovanju Skupnosti v Evropskem avdiovizualnem observatoriju

text:
Pomembno pravno obvestilo

|

31999D0784

Uradni list L 307 , 02/12/1999 str. 0061 - 0061

		Sklep Svetaz dne 22. novembra 1999o sodelovanju Skupnosti v Evropskem avdiovizualnem observatoriju(1999/784/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti, zlasti člena 157(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju Ekonomsko-socialnega odbora [3],ob upoštevanju naslednjega:(1) Resolucija (97)4, ki jo je sprejel Odbor ministrov Sveta Evrope dne 20. marca 1997, je potrdila nadaljevanje Evropskega avdiovizualnega observatorija, prvotno ustanovljenega z Resolucijo (92)70, ki jo je sprejel Odbor ministrov dne 15. decembra 1992.(2) Vse države članice so članice Evropskega avdiovizualnega observatorija; zastopanost Skupnosti s strani Komisije v njenih odnosih z Evropskim avdiovizualnim observatorijem ne vpliva na neposredno zastopanost posameznih držav članic Evropske unije.(3) Svet je 26. aprila 1999 sprejel Odločbo o vzpostavitvi infrastrukture statističnih informacij Skupnosti v zvezi z industrijo in trgi avdiovizualnega sektorja in z njim povezanih sektorjev [4].(4) Zato je nujno potrebno zagotoviti komplementarnost med delom, prevzetim na podlagi navedene Odločbe Sveta, in delom Evropskega avdiovizualnega observatorija.(5) Evropski avdiovizualni observatorij prispeva h krepitvi konkurenčnosti avdiovizualne industrije Skupnosti, predvsem z izboljšanjem prenosa informacij na industrijo, zlasti za mala in srednje velika podjetja ter spodbujanjem večje preglednosti trga –SKLENIL:Člen 1Skupnost je članica Evropskega avdiovizualnega observatorija.Člen 2Komisija zastopa Skupnost v njenih odnosih z Evropskim avdiovizualnim observatorijem.Člen 3Proračunska sredstva, ki jih mora Skupnost prispevati operativnemu proračunu observatorija, odobri organ za izvajanje proračuna v skladu z veljavno finančno perspektivo.Člen 4Pred koncem tretjega leta po sprejetju tega sklepa ter po izteku veljavnosti tega sklepa, Komisija predstavi Evropskemu parlamentu, Svetu in Ekonomsko-socialnemu odboru poročilo o njegovem izvajanju.Člen 5Ta sklep se uporablja do zadnjega dne zadnjega meseca petega leta, ki sledi letu sprejetja.V Bruslju, 22. novembra 1999Za SvetPredsednikK. Hemilä[1] UL C 110, 21.4.1999, str. 14.[2] Mnenje z dne 28. oktobra 1999 (še ni objavljeno v Uradnem listu).[3] Mnenje z dne 22. septembra 1999 (še ni objavljeno v Uradnem listu).[4] UL L 117, 5.5.1999, str. 39.--------------------------------------------------


title: Sklep Sveta 2014/829/SZVP z dne 25. novembra 2014 o spremembi Sklepa 2010/413/SZVP o omejevalnih ukrepih proti Iranu

text:
               25.11.2014

               SL

               Uradni list Evropske unije

               L 338/1

         SKLEP SVETA 2014/829/SZVP
   z dne 25. novembra 2014
   o spremembi Sklepa 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP (1) o omejevalnih ukrepih proti Iranu.

               (2)

               Kitajska, Francija, Nemčija, Ruska federacija, Združeno kraljestvo in Združene države Amerike, ob podpori visokega predstavnika Unije za zunanje zadeve in varnostno politiko so 24. novembra 2013 z Iranom dosegle dogovor o skupnem načrtu ukrepanja, v katerem je določen pristop za uresničitev dolgoročne celostne rešitve iranskega jedrskega vprašanja. Dogovorjeno je bilo, da bodo v proces, ki bo vodil do te celostne rešitve, v prvi fazi vključeni začetni vzajemno dogovorjeni ukrepi, ki jih bosta morali obe strani izvajati šest mesecev in bodo z njunim soglasjem podaljšani.

               (3)

               Iran naj bi v okviru te prve faze izvedel več prostovoljnih ukrepov, ki so opredeljeni v skupnem načrtu ukrepanja. V zameno naj bi se izvedlo več prostovoljnih ukrepov, kar med drugim za Unijo pomeni začasno prekinitev omejevalnih ukrepov v zvezi z prepovedjo opravljanja storitev zavarovanja in pozavarovanja ter prevoza iranske surove nafte, prepovedjo uvoza, nakupa ali prevoza iranskih petrokemičnih proizvodov in opravljanja z njimi povezanih storitev in prepovedjo trgovanja z zlatom in žlahtnimi kovinami z iransko vlado, iranskimi javnimi organi in Centralno banko Irana ali z osebami in subjekti, ki delujejo v njihovem imenu. Začasna prekinitev navedenih omejevalnih ukrepov bi trajala šest mesecev, v katerih naj bi se izvedle ustrezne pogodbe.

               (4)

               Poleg tega je v skupnem načrtu ukrepanja predvideno tudi, da se bodo za desetkrat povišali pragovi za dovoljenja v zvezi s prenosom sredstev v Iran in iz njega.

               (5)

               Svet je 20. januarja 2014 sprejel Sklep Sveta 2014/21/SZVP (2) o spremembi Sklepa 2010/413/SZVP, da bi zagotovil izvajanje določb o omejevalnih ukrepih Unije iz skupnega načrta ukrepanja.

               (6)

               Kitajska, Francija, Nemčija, Ruska federacija, Združeno kraljestvo in Združene države Amerike so se ob podpori visokega predstavnika Unije za zunanje zadeve in varnostno politiko 19. julija 2014 z Iranom dogovorili, da bodo izvajanje ukrepov iz skupnega načrta ukrepanja podaljšali do 24. novembra 2014.

               (7)

               Svet je 21. julija 2014 sprejel Sklep 2014/480/SZVP (3) o spremembi Sklepa 2010/413/SZVP, da bi podaljšal izvajanje določb o omejevalnih ukrepih Unije iz skupnega načrta ukrepanja.

               (8)

               Kitajska, Francija, Nemčija, Ruska federacija, Združeno kraljestvo in Združene države Amerike so se ob podpori koordinatorja in pogajalca EU za skupino E3/EU + 3 v jedrskih pogajanjih z Iranom 24. novembra 2014 z Iranom dogovorili, da bodo izvajanje ukrepov iz skupnega načrta ukrepanja podaljšali do 30. junija 2015.

               (9)

               Zato bi bilo treba začasno prekinitev omejevalnih ukrepov Unije, predvideno v skupnem načrtu ukrepanja, podaljšati do 30. junija 2015. V tem roku bi bilo treba izvesti ustrezne pogodbe.

               (10)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Člen 26a Sklepa 2010/413/ES se nadomesti z naslednjim:

      „Člen 26a
      1.   Prepoved iz člena 3a(1) se začasno prekine do 30. junija 2015 v zvezi s prevozom iranske surove nafte.
      2.   Prepoved iz člena 3a(2) se začasno prekine do 30. junija 2015 v zvezi z opravljanjem storitev zavarovanja in pozavarovanja, povezanih z uvozom, nakupom ali prevozom iranske surove nafte.
      3.   Prepoved iz člena 3b se začasno prekine do 30. junija 2015.
      4.   Prepoved iz člena 4c se začasno prekine do 30. junija 2015 v zvezi z zlatom in žlahtnimi kovinami.
      5.   Točke (a), (b) in (c) člena 10(3) se do 30. junija 2015 nadomestijo z naslednjimi točkami:

                  ‚(a)

                  prenosi na podlagi nakazil v zvezi z živili, zdravstvenim varstvom, medicinsko opremo ali v kmetijske ali humanitarne namene v vrednosti pod 1 000 000 EUR ter prenosi v zvezi z osebnimi nakazili v vrednosti pod 400 000 EUR potekajo brez predhodnega dovoljenja. O prenosu nad 10 000 EUR se obvesti pristojni organ zadevne države članice;

                  (b)

                  za prenose na podlagi nakazil v zvezi z živili, zdravstvenim varstvom, medicinsko opremo ali v kmetijske ali humanitarne namene v vrednosti nad 1 000 000 EUR ter za prenose v zvezi z osebnimi nakazili v vrednosti nad 400 000 EUR je potrebno predhodno dovoljenje pristojnega organa zadevne države članice. Zadevna država članica obvesti druge države članice o vseh izdanih dovoljenjih;

                  (c)

                  za vsak drug prenos nad 100 000 EUR je potrebno predhodno dovoljenje pristojnega organa zadevne države članice. Zadevna država članica obvesti druge države članice o vseh izdanih dovoljenjih.‘

            .6.   Točki (b) in (c) člena 10(4) se do 30. junija 2015 nadomestita z naslednjima točkama:

                  ‚(b)

                  vsak drug prenos v vrednosti pod 400 000 EUR se izvede brez predhodnega dovoljenja. O prenosu nad 10 000 EUR se obvesti pristojni organ zadevne države članice;

                  (c)

                  za vsak drug prenos nad 400 000 EUR je potrebno predhodno dovoljenje pristojnega organa zadevne države članice. Šteje se, da je dovoljenje odobreno v štirih tednih, razen če je pristojni organ zadevne države članice v istem roku odločil nasprotno. Zadevna država članica obvesti druge države članice o vseh zavrnjenih dovoljenjih‘

            .7.   Prepoved iz člena 18b se začasno prekine do 30. junija 2015.
      8.   Prepoved iz točk (b) in (c) člena 20(1) ter iz člena 20(2) v zvezi z ministrstvom za nafto, navedenim v Prilogi II, se začasno prekine do 30. junija 2015, v kolikor je to potrebno za izvajanje, do 30. junija 2015, pogodb o uvozu ali nakupu iranskih petrokemičnih proizvodov.“

   Člen 2
   Ta sklep začne veljati na dan objave v Uradnem listu Evropske unije.

      V Bruslju, 25. novembra 2014

            Za Svet

            Predsednik

         S. GOZI

      (1)  UL L 195, 27.7.2010, str. 39.

      (2)  Sklep Sveta 2014/21/SZVP z dne 20. januarja 2014 o spremembi Sklepa Sveta 2010/413/SZVP o omejevalnih ukrepih proti Iranu (UL L 15, 20.1.2014, str. 22).

      (3)  Sklep Sveta 2014/480/SZVP z dne 21. julija 2014 o spremembi Sklepa 2010/413/SZVP o omejevalnih ukrepih proti Iranu (UL L 215, 21.7.2014, str. 4).


title: Sklep Sveta z dne 11. maja 2017 o imenovanju dvanajstih članov upravnega odbora Evropske agencije za kemikalije

text:
               18.5.2017

               SL

               Uradni list Evropske unije

               C 155/1

         SKLEP SVETA
   z dne 11. maja 2017
   o imenovanju dvanajstih članov upravnega odbora Evropske agencije za kemikalije
   (2017/C 155/01)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1), in zlasti člena 79 Uredbe,
   ob upoštevanju naslednjega:

               (1)

               V členu 79 Uredbe (ES) št. 1907/2006 je določeno, da Svet imenuje po enega predstavnika iz vsake države članice za člana upravnega odbora Evropske agencije za kemikalije (v nadaljnjem besedilu: upravni odbor).

               (2)

               Člani upravnega odbora bi morali biti imenovani na podlagi njihovih ustreznih izkušenj in strokovnega znanja s področja kemijske varnosti ali pravne ureditve v zvezi s kemikalijami, medtem ko je hkrati treba zagotoviti, da je med člani upravnega odbora na voljo ustrezno splošno, finančno in pravno znanje.

               (3)

               Mandat je štiri leta ter se lahko enkrat obnovi.

               (4)

               Svet je s sklepom z dne 7. junija 2007 (2) imenoval 27 članov upravnega odbora Evropske agencije za kemikalije.

               (5)

               Vsi trenutni člani upravnega odbora, ki so jih predlagale Češka republika, Irska, Španija, Francija, Italija, Luksemburg, Madžarska, Nizozemska, Avstrija, Slovenija, Finska in Švedska, so bili imenovani za obdobja, ki se iztečejo 31. maja 2017.

               (6)

               Svet je od vseh zadevnih držav članic prejel predloge za imenovanja –

         SPREJEL NASLEDNJI SKLEP:
   Člen 1
   Za člane upravnega odbora se za drugi mandat, ki traja od 1. junija 2017 do 31. maja 2021, imenujejo naslednje osebe (ime in priimek, državljanstvo, datum rojstva):

               —

               Sharon McGUINNESS, irsko, 13. julij 1965,

               —

               Paul RASQUE, luksemburško, 8. julij 1981,

               —

               Krisztina BIRÓ, madžarsko, 5. april 1971,

               —

               Hans Albert MEIJER, nizozemsko, 19. september 1964.

         Člen 2
   Za člane upravnega odbora se za prvi mandat, ki traja od 1. junija 2017 do 31. maja 2021, imenujejo naslednje osebe (ime in priimek, državljanstvo, datum rojstva):

               —

               Taťjana KOLESNIKOVÁ, češko, 24. november 1969,

               —

               Óscar Valentín GONZÁLEZ SÁNCHEZ, špansko, 8. marec 1972,

               —

               Marie-Laure METAYER, francosko, 6. april 1968,

               —

               Francesca GIANNOTTI, italijansko, 20. december 1971,

               —

               Paul KRAJNIK, avstrijsko, 20. januar 1964,

               —

               Alojz GRABNER, slovensko, 23. julij 1965,

               —

               Hanna Maria KORHONEN, finsko, 8. avgust 1964,

               —

               Lisa Jenny Kristina ANFÄLT, švedsko, 29. januar 1974.

         Člen 3
   Ta sklep začne veljati na dan sprejetja.

      V Bruslju, 11. maja 2017

            Za Svet

            Predsednik

         R. GALDES

      (1)  Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

      (2)  Sklep Sveta z dne 7. junija 2007 o imenovanju 27 članov upravnega odbora Evropske agencije za kemikalije (UL C 134, 16.6.2007, str. 6).